సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
పుణెరిపై పోరాడి ఓడిన తెలుగు టైటాన్స్
సీజన్‌ లీగ్ దశ మ్యాచ్‌లు ఈనెల 11 వరకూ జరగనుండగా.. ఇప్పటికే ఐదు జట్లు ప్లేఆఫ్ బెర్తుల్ని ఖాయం చేసుకున్నాయి. ఇందులో దబాంగ్ ఢిల్లీ, బెంగాల్ వారియర్స్, హర్యానా స్టీలర్స్, యు ముంబా, బెంగళూరు బుల్స్ టాప్-5‌లో ఉండగా.. మిగిలిన ఒక బెర్తు కోసం యూపీ యోధా, జైపూర్ పింక్ పాంథర్స్ పోటీలో ముందున్నాయి.
Samayam Telugu | Updated:
Oct 3, 2019, 11:02PM IST
హైలైట్స్
పుణెరి చేతిలో మూడు పాయింట్ల తేడాతో ఓడిన తెలుగు టైటాన్స్
ఇప్పటికే ప్లేఆఫ్ రేసు నుంచి టైటాన్స్ నిష్క్రమణ
ఐదు జట్లకి ప్లేఆఫ్ బెర్తులు ఖరారు. ఇక మిగిలింది ఒక్క స్థానమే
ఈనెల 11న ముగియనున్న లీగ్ దశ మ్యాచ్‌లు
ప్రొ కబడ్డీ లీగ్ ఏడో సీజన్‌లో తెలుగు టైటాన్స్‌ తొలిసారి ఆల్‌రౌండర్ ప్రదర్శన కనబర్చింది. పుణెరి పల్టాన్‌తో గురువారం రాత్రి జరిగిన మ్యాచ్‌లో 50పైచిలుకు పాయింట్లు సాధించిన తెలుగు టైటాన్స్ .. ఆఖర్లో చిన్న తప్పిదాల కారణంగా 50-53 తేడాతో ఓడిపోయింది. టోర్నీ లీగ్ దశలో ఇప్పటికే 19 మ్యాచ్‌లాడిన తెలుగు టైటాన్స్‌కి ఇది 11వ ఓటమికాగా.. 21వ మ్యాచ్ ఆడిన పుణెరి పల్టాన్‌కి ఇది 11వ గెలుపు.
మ్యాచ్‌లో తెలుగు టైటాన్స్ స్టార్ రైడర్ సిద్ధార్థ దేశాయ్ విఫలమవగా.. యువ రైడర్ రాకేశ్ గౌడ్ 16 పాయింట్లతో సత్తాచాటాడు. 17 సార్లు రైడ్‌కి వెళ్లిన రాకేశ్.. జట్టుని గెలిపించేందుకు ప్రయత్నించాడు. కానీ.. డిఫెన్స్ తప్పిదాలు జట్టుకి గెలుపుని దూరం చేశాయి. డిఫెండర్ ఆకాశ్ ఐదు పాయింట్ల‌తో ఫర్వాలేదనిపించాడు.